พระราชบัญญัติปรับปรุงกระทรวง ทบวง กรม พ.ศ. 2506 (ยกเลิก)
ประกาศวันที่ 1963-05-22

content: พระราชบัญญัติ ปรับปรุงกระทรวง ทบวง กรม พ.ศ. ๒๕๐๖
content: ภูมิพลอดุลยเดช ป.ร. ให้ไว้ ณ วันที่ ๔ พฤษภาคม พ.ศ. ๒๕๐๖ เป็นปีที่ ๑๘ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรปรับปรุงกฎหมายว่าด้วยการปรับปรุงกระทรวง ทบวง กรม จึงทรงพระกรุณาโปรดเกล้าฯ ให้ตราพระราชบัญญัติขึ้นไว้ โดยคำแนะนำและยินยอมของสภาร่างรัฐธรรมนูญ ในฐานะรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติปรับปรุงกระทรวง ทบวง กรม พ.ศ. ๒๕๐๖”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้ยกเลิก (๑) พระราชบัญญัติปรับปรุงกระทรวง ทบวง กรม พ.ศ. ๒๔๙๖ (๒) พระราชบัญญัติปรับปรุงกระทรวง ทบวง กรม (ฉบับที่ ๒) พ.ศ. ๒๔๙๗ (๓) พระราชบัญญัติปรับปรุงกระทรวง ทบวง กรม (ฉบับที่ ๓) พ.ศ. ๒๔๙๗ (๔) พระราชบัญญัติปรับปรุงกระทรวง ทบวง กรม (ฉบับที่ ๔) พ.ศ. ๒๔๙๙ (๕) พระราชบัญญัติปรับปรุงกระทรวง ทบวง
sectionNo: 3
content: กรม (ฉบับที่ ๕) พ.ศ. ๒๔๙๙ (๖) พระราชบัญญัติปรับปรุงกระทรวง ทบวง กรม (ฉบับที่ ๖) พ.ศ. ๒๕๐๑ (๗) พระราชบัญญัติปรับปรุงกระทรวง ทบวง กรม (ฉบับที่ ๗) พ.ศ. ๒๕๐๒ (๘) พระราชบัญญัติปรับปรุงกระทรวง ทบวง กรม (ฉบับที่ ๘) พ.ศ. ๒๕๐๓ (๙) พระราชบัญญัติปรับปรุงกระทรวง ทบวง กรม (ฉบับที่ ๙) พ.ศ. ๒๕๐๔ และ (๑๐)
sectionNo: 3
content: พระราชบัญญัติปรับปรุงกระทรวง ทบวง กรม (ฉบับที่ ๑๐) พ.ศ. ๒๕๐๕
sectionNo: 4
content: มาตรา ๔ ให้มีกระทรวงและทบวงการเมืองซึ่งมีฐานะเป็นกระทรวงดังต่อไปนี้ มีอำนาจและหน้าที่บริหารราชการแผ่นดินตามกฎหมาย (๑) สำนักนายกรัฐมนตรี (๒) กระทรวงกลาโหม (๓) กระทรวงการคลัง (๔) กระทรวงการต่างประเทศ (๕) กระทรวงเกษตร (๖) กระทรวงคมนาคม (๗) กระทรวงพัฒนาการแห่งชาติ (๘) กระทรวงมหาดไทย (๙) กระทรวงยุติธรรม
sectionNo: 4
content: (๑๐) กระทรวงศึกษาธิการ (๑๑) กระทรวงเศรษฐการ (๑๒) กระทรวงสาธารณสุข (๑๓) กระทรวงอุตสาหกรรม
sectionNo: 1
content: หมวด ๑ สำนักนายกรัฐมนตรี
sectionNo: 5
content: มาตรา ๕ สำนักนายกรัฐมนตรีมีอำนาจและหน้าที่เกี่ยวกับราชการทั่วไปของนายกรัฐมนตรีและคณะรัฐมนตรี กิจการเกี่ยวกับการทำงบประมาณแผ่นดินและราชการอื่นตามที่ได้มีกฎหมายกำหนดให้เป็นอำนาจและหน้าที่ของสำนักนายกรัฐมนตรีหรือส่วนราชการซึ่งสังกัดสำนักนายกรัฐมนตรี หรือราชการอื่น ๆ
sectionNo: 5
content: ซึ่งมิได้อยู่ภายในอำนาจและหน้าที่ของกระทรวงใดโดยเฉพาะ
sectionNo: 6
content: มาตรา ๖ ราชการสำนักนายกรัฐมนตรีให้เป็นไปตามกฎหมายว่าด้วยการจัดระเบียบราชการสำนักนายกรัฐมนตรี
sectionNo: 2
content: หมวด ๒ กระทรวงกลาโหม
sectionNo: 7
content: มาตรา ๗ กระทรวงกลาโหมมีอำนาจและหน้าที่เกี่ยวกับการป้องกันราชอาณาจักร
sectionNo: 8
content: มาตรา ๘ ราชการกระทรวงกลาโหมให้เป็นไปตามกฎหมายข้อบังคับและระเบียบแบบแผน
sectionNo: 3
content: หมวด ๓ กระทรวงการคลัง
sectionNo: 9
content: มาตรา ๙ กระทรวงการคลังมีอำนาจและหน้าที่เกี่ยวกับการเงินแผ่นดิน ภาษีอากร การรัษฎากร หรือกิจการเกี่ยวกับอสังหาริมทรัพย์อันเป็นทรัพย์สินของแผ่นดิน นอกจากสาธารณสมบัติของแผ่นดิน กิจการอันกฎหมายบัญญัติให้เป็นการผูกขาดของรัฐ กิจการหารายได้ซึ่งรัฐมีอำนาจดำเนินการได้แต่ผู้เดียวตามกฎหมาย
sectionNo: 9
content: และไม่อยู่ในอำนาจและหน้าที่ของกระทรวง ทบวง กรมอื่น และกิจการซึ่งจะเป็นสัญญาผูกพันต่อเมื่อรัฐบาลได้ให้อำนาจหรือให้สัตยาบัน
sectionNo: 10
content: มาตรา ๑๐ ราชการกระทรวงการคลัง แยกเป็น (๑) สำนักงานเลขานุการรัฐมนตรี (๒) สำนักงานปลัดกระทรวง (๓) สำนักงานเศรษฐกิจการคลัง (๔) กรมธนารักษ์ (๕) กรมบัญชีกลาง (๖) กรมศุลกากร (๗) กรมสรรพสามิต (๘) กรมสรรพากร ให้สำนักงานเศรษฐกิจการคลังเป็นทบวงการเมืองมีฐานะเป็นกรม
sectionNo: 4
content: หมวด ๔ กระทรวงการต่างประเทศ
sectionNo: 11
content: มาตรา ๑๑ กระทรวงการต่างประเทศมีอำนาจและหน้าที่เกี่ยวกับการราชการต่างประเทศ
sectionNo: 12
content: มาตรา ๑๒ ราชการกระทรวงการต่างประเทศ แยกเป็น (๑) สำนักงานเลขานุการรัฐมนตรี (๒) สำนักงานปลัดกระทรวง (๓) กรมการเมือง (๔) กรมพิธีการทูต (๕) กรมเศรษฐกิจ (๖) กรมสนธิสัญญาและกฎหมาย (๗) กรมสารนิเทศ (๘) กรมองค์การระหว่างประเทศ
sectionNo: 5
content: หมวด ๕ กระทรวงเกษตร
sectionNo: 13
content: มาตรา ๑๓ กระทรวงเกษตรมีอำนาจและหน้าที่เกี่ยวกับการจัด ควบคุมและส่งเสริมเกษตรกรรม
sectionNo: 14
content: มาตรา ๑๔ ราชการกระทรวงเกษตร แยกเป็น (๑) สำนักงานเลขานุการรัฐมนตรี (๒) สำนักงานปลัดกระทรวง (๓) กรมกสิกรรม (๔) กรมการข้าว (๕) กรมประมง (๖) กรมปศุสัตว์ (๗) กรมป่าไม้ (๘) กรมส่งเสริมการเกษตร
sectionNo: 6
content: หมวด ๖ กระทรวงคมนาคม
sectionNo: 15
content: มาตรา ๑๕ กระทรวงคมนาคมมีอำนาจและหน้าที่เกี่ยวกับการคมนาคม
sectionNo: 16
content: มาตรา ๑๖ ราชการกระทรวงคมนาคม แยกเป็น (๑) สำนักงานเลขานุการรัฐมนตรี (๒) สำนักงานปลัดกระทรวง (๓) กรมการขนส่งทางบก (๔) กรมการบินพาณิชย์ (๕) กรมเจ้าท่า (๖) กรมไปรษณีย์โทรเลข
sectionNo: 7
content: หมวด ๗ กระทรวงพัฒนาการแห่งชาติ
sectionNo: 17
content: มาตรา ๑๗ กระทรวงพัฒนาการแห่งชาติมีอำนาจและหน้าที่เกี่ยวกับการพัฒนาเศรษฐกิจและสังคม
sectionNo: 18
content: มาตรา ๑๘ ราชการกระทรวงพัฒนาการแห่งชาติ แยกเป็น (๑) สำนักงานเลขานุการรัฐมนตรี (๒) สำนักงานปลัดกระทรวง (๓) สำนักงานวิชาการและวางแผน (๔) สำนักงานพลังงานปรมาณูเพื่อสันติ (๕) กรมชลประทาน (๖) กรมทรัพยากรธรณี (๗) กรมทางหลวง (๘) กรมพัฒนาที่ดิน (๙) กรมวิเทศสหการ (๑๐) กรมสหกรณ์ที่ดิน (๑๑)
sectionNo: 18
content: กรมสหกรณ์พาณิชย์และธนกิจ (๑๒) กรมตรวจบัญชีสหกรณ์ (๑๓) การพลังงานแห่งชาติ ให้สำนักงานวิชาการและวางแผน สำนักงานพลังงานปรมาณูเพื่อสันติ และการพลังงานแห่งชาติ เป็นทบวงการเมืองมีฐานะเป็นกรม
sectionNo: 8
content: หมวด ๘ กระทรวงมหาดไทย
sectionNo: 19
content: มาตรา ๑๙ กระทรวงมหาดไทยมีอำนาจและหน้าที่เกี่ยวกับการปกครองท้องที่ บำบัดทุกข์ บำรุงสุข ป้องกันสาธารณภัย ส่งเสริมการประกอบอาชีพ ส่งเสริม ควบคุมและคุ้มครองการใช้แรงงาน และรักษาความสงบเรียบร้อยของประชาชน
sectionNo: 20
content: มาตรา ๒๐ ราชการกระทรวงมหาดไทย แยกเป็น (๑) สำนักงานเลขานุการรัฐมนตรี (๒) สำนักงานปลัดกระทรวง (๓) กรมการปกครอง (๔) กรมการพัฒนาชุมชน (๕) กรมตำรวจ (๖) กรมที่ดิน (๗) กรมประชาสงเคราะห์ (๘) กรมโยธาเทศบาล (๙) กรมราชทัณฑ์ (๑๐) กรมแรงงาน (๑๑) กรมอัยการ (๑๒) สำนักผังเมือง
sectionNo: 20
content: ให้สำนักผังเมืองเป็นทบวงการเมืองมีฐานะเป็นกรม
sectionNo: 9
content: หมวด ๙ กระทรวงยุติธรรม
sectionNo: 21
content: มาตรา ๒๑ กระทรวงยุติธรรมมีอำนาจและหน้าที่ธุรการเกี่ยวกับศาลยุติธรรม
sectionNo: 22
content: มาตรา ๒๒ ราชการกระทรวงยุติธรรม แยกเป็น (๑) สำนักงานเลขานุการรัฐมนตรี (๒) สำนักงานปลัดกระทรวง
sectionNo: 10
content: หมวด ๑๐ กระทรวงศึกษาธิการ
sectionNo: 23
content: มาตรา ๒๓ กระทรวงศึกษาธิการมีอำนาจและหน้าที่เกี่ยวกับการศึกษาอบรม การศาสนา และการวัฒนธรรม
sectionNo: 24
content: มาตรา ๒๔ ราชการกระทรวงศึกษาธิการ แยกเป็น (๑) สำนักงานเลขานุการรัฐมนตรี (๒) สำนักงานปลัดกระทรวง (๓) กรมการฝึกหัดครู (๔) กรมการศาสนา (๕) กรมพลศึกษา (๖) กรมวิชาการ (๗) กรมวิสามัญศึกษา (๘) กรมศิลปากร (๙) กรมสามัญศึกษา (๑๐) กรมอาชีวศึกษา (๑๑) สถาบันเทคโนโลยีพระจอมเกล้า
sectionNo: 24
content: ให้สถาบันเทคโนโลยีพระจอมเกล้าเป็นทบวงการเมืองมีฐานะเป็นกรม
sectionNo: 11
content: หมวด ๑๑ กระทรวงเศรษฐการ
sectionNo: 25
content: มาตรา ๒๕ กระทรวงเศรษฐการมีอำนาจและหน้าที่เกี่ยวกับการเศรษฐกิจ การพาณิชย์ รวมตลอดทั้งการซื้อขายแลกเปลี่ยน ขนส่งสินค้า ควบคุมและส่งเสริมการค้า
sectionNo: 26
content: มาตรา ๒๖ ราชการกระทรวงเศรษฐการ แยกเป็น (๑) สำนักงานเลขานุการรัฐมนตรี (๒) สำนักงานปลัดกระทรวง (๓) กรมการค้าต่างประเทศ (๔) กรมการค้าภายใน (๕) กรมการสนเทศ (๖) กรมทะเบียนการค้า (๗) กรมเศรษฐสัมพันธ์
sectionNo: 12
content: หมวด ๑๒ กระทรวงสาธารณสุข
sectionNo: 27
content: มาตรา ๒๗ กระทรวงสาธารณสุขมีอำนาจและหน้าที่เกี่ยวกับการสาธารณสุขและควบคุมการกาชาด
sectionNo: 28
content: มาตรา ๒๘ ราชการกระทรวงสาธารณสุข แยกเป็น (๑) สำนักงานเลขานุการรัฐมนตรี (๒) สำนักงานปลัดกระทรวง (๓) กรมการแพทย์ (๔) กรมวิทยาศาสตร์การแพทย์ (๕) กรมอนามัย
sectionNo: 13
content: หมวด ๑๓ กระทรวงอุตสาหกรรม
sectionNo: 29
content: มาตรา ๒๙ กระทรวงอุตสาหกรรมมีอำนาจและหน้าที่เกี่ยวกับการจัด ควบคุมและส่งเสริมอุตสาหกรรม
sectionNo: 30
content: มาตรา ๓๐ ราชการกระทรวงอุตสาหกรรม แยกเป็น (๑) สำนักงานเลขานุการรัฐมนตรี (๒) สำนักงานปลัดกระทรวง (๓) กรมโรงงานอุตสาหกรรม (๔) กรมวิทยาศาสตร์ (๕) กรมส่งเสริมอุตสาหกรรม
sectionNo: 14
content: หมวด ๑๔ ทบวงการเมืองมีฐานะเป็นกรม
sectionNo: 31
content: มาตรา ๓๑ ให้มีทบวงการเมืองมีฐานะเป็นกรม ดังต่อไปนี้ (๑) ราชบัณฑิตยสถาน (๒) สำนักงานเลขาธิการรัฐสภา (๓) สำนักพระราชวัง (๔) สำนักราชเลขาธิการ
sectionNo: 32
content: มาตรา ๓๒ ให้ราชบัณฑิตยสถานมีอำนาจและหน้าที่ตามที่กำหนดไว้ในกฎหมายและให้อยู่ในบังคับบัญชาของรัฐมนตรีว่าการกระทรวงศึกษาธิการ
sectionNo: 33
content: มาตรา ๓๓ ให้สำนักงานเลขาธิการรัฐสภามีอำนาจและหน้าที่เกี่ยวกับกิจการฝ่ายธุรการของวุฒิสภาและสภาผู้แทนและให้อยู่ในบังคับบัญชาของประธานวุฒิสภา หรือประธานสภาผู้แทน แล้วแต่กรณี
sectionNo: 34
content: มาตรา ๓๔ ให้สำนักพระราชวังมีอำนาจและหน้าที่จัดการพระราชวัง ตลอดจนการดูแลรักษาทรัพย์สินและผลประโยชน์ของพระมหากษัตริย์ และให้อยู่ในบังคับบัญชาของนายกรัฐมนตรี
sectionNo: 35
content: มาตรา ๓๕ ให้สำนักราชเลขาธิการมีอำนาจและหน้าที่เกี่ยวกับการเลขานุการในพระองค์พระมหากษัตริย์ และให้อยู่ในบังคับบัญชาของนายกรัฐมนตรี
content: ผู้รับสนองพระบรมราชโองการ จอมพล ส. ธนะรัชต์ นายกรัฐมนตรี
content: หมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่รัฐบาลมีความปรารถนาที่จะพัฒนากิจการของชาติให้มีสมรรถภาพยิ่งขึ้น และโดยที่เห็นว่าการรวบรวมงานอันเป็นพื้นฐานในทางเศรษฐกิจของชาติมาปฏิบัติจัดทำในกระทรวงเดียวกัน ย่อมเป็นความสำคัญและจำเป็น จึงสมควรจัดให้มีกระทรวงพัฒนาการแห่งชาติขึ้น
content: เพื่อความประสงค์เช่นว่านั้น และปรับปรุงกฎหมายว่าด้วยกระทรวง ทบวง กรมเสียใหม่
sectionNo: ฉบับที่ 2
content:  พระราชบัญญัติปรับปรุงกระทรวง ทบวง กรม (ฉบับที่ ๒) พ.ศ. ๒๕๐๖
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากกิจการบินพลเรือน ของประเทศไทยในปัจจุบัน ซึ่งสำนักงานการบินพลเรือน กรมการขนส่ง เป็นเจ้าหน้าที่รับผิดชอบดำเนินงานอยู่ได้ขยายตัวก้าวหน้าขึ้นอีกเป็นอันมากทุกด้าน
content: มีบริษัทการบินต่างประเทศเปิดทำการบินทั้งเป็นประจำและเป็นครั้งคราวเข้ามามากขึ้นเรื่อย ๆ ตลอดจนกิจการบินของไทยเองก็เพิ่มขึ้นด้วย จำนวนอากาศยานทำการบินทั้งในประเทศและระหว่างประเทศก็เพิ่มมากขึ้น อากาศยานทั้งหลายที่ใช้อยู่ในวงการบินปัจจุบันก็มีสมรรถนะสูงขึ้นและกำลังเปลี่ยนมาเป็นแบบไอพ่นมากยิ่งขึ้น
content: กำลังทำให้ประเทศไทยเป็นศูนย์กลางการบินพลเรือนระหว่างประเทศในภาคนี้ จึงทำให้รัฐบาลต้องมีภาระในการบริหารและการให้บริการเพิ่มมากยิ่งขึ้นทุกด้าน เช่น ในด้านการสื่อสาร การเดินอากาศ การขนส่งทางอากาศ กิจการท่าอากาศยาน การควบคุมจราจรทางอากาศ และการจัดตั้งและดำเนินงานเครื่องช่วยการเดินอากาศเป็นต้น
content: กิจการด้านต่าง ๆ ดังกล่าวนี้ นอกจากจะให้เป็นไปตามหลักการแห่งความตกลงระหว่างประเทศแล้ว ยังต้องให้สอดคล้องกับกฎหมายไทยด้วย เช่น กฎหมายว่าด้วยการเดินอากาศและว่าด้วยการควบคุมกิจการค้าขายอันกระทบถึงความปลอดภัยหรือผาสุกแห่งสาธารณชน
content: ซึ่งต้องมีการแก้ไขเพิ่มเติมเพื่อให้ทันกับเหตุการณ์และวิวัฒนาการของกิจการบินพลเรือนของโลกอยู่เสมอ ประกอบกับเพื่อให้การดำเนินกิจการบินพลเรือนของประเทศไทยเป็นไปโดยมีประสิทธิภาพ รัฐบาลได้จัดให้กิจการบางอย่างของการบินพลเรือนที่กระจัดกระจายกันอยู่มาร่วมเข้าอยู่ในความรับผิดชอบของหน่วยเดียวด้วย
content: จึงเป็นการสมควรที่จะยกฐานะสำนักงานการบินพลเรือน กรมการขนส่ง กระทรวงคมนาคม ขึ้นเป็น “กรมการบินพาณิชย์” กระทรวงคมนาคม นอกจากนี้ เนื่องจากส่วนราชการที่เกี่ยวกับการขนส่งทางน้ำได้โอนไปขึ้นกรมเจ้าท่าแล้ว งานที่สำคัญของกรมการขนส่ง กระทรวงคมนาคม คงเหลือแต่ส่วนที่เกี่ยวกับการขนส่งทางบกแต่สาขาเดียว
content: จึงขอเปลี่ยนชื่อ กรมการขนส่ง เป็น “กรมการขนส่งทางบก” เพื่อให้เหมาะสมกับหน้าที่และความรับผิดชอบต่อไปด้วย
sectionNo: ฉบับที่ 3
content:  พระราชบัญญัติปรับปรุงกระทรวง ทบวง กรม (ฉบับที่ ๓) พ.ศ. ๒๕๐๘
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากแรงงานมีความสำคัญยิ่งในทางเศรษฐกิจ และโดยที่จำนวนประชากรได้เพิ่มขึ้น ปัญหาเกี่ยวกับแรงงานย่อมเพิ่มขึ้นด้วย สมควรมีหน่วยงานระดับกรมรับผิดชอบในเรื่องนี้ จึงต้องปรับปรุงกฎหมายว่าด้วยกระทรวง ทบวง กรม
content: โดยจัดตั้งกรมแรงงานขึ้นในกระทรวงมหาดไทย นอกจากนี้ยังเห็นสมควรปรับปรุงอำนาจและหน้าที่ของกระทรวงมหาดไทยให้มีอำนาจและหน้าที่เกี่ยวกับการปกครองท้องที่ บำบัดทุกข์ บำรุงสุข ป้องกันสาธารณภัย ส่งเสริมการประกอบอาชีพ ส่งเสริมควบคุมและคุ้มครองการใช้แรงงาน และรักษาความสงบเรียบร้อยของประชาชน
sectionNo: ฉบับที่ 4
content:  พระราชบัญญัติปรับปรุงกระทรวง ทบวง กรม (ฉบับที่ ๔) พ.ศ. ๒๕๑๐
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากประเทศไทยเป็นประเทศเกษตรกรรม ประชากรของประเทศมีอาชีพในการเกษตรประมาณร้อยละ ๘๐ และสินค้าการเกษตรเป็นสินค้าขาออกที่สำคัญนำรายได้เข้าประเทศประมาณร้อยละ ๙๐ ของสินค้าขาออกทั้งหมด
content: ซึ่งอาจถือได้ว่าการเศรษฐกิจส่วนรวมของประเทศขึ้นอยู่กับอาชีพการเกษตรเป็นสำคัญ กระทรวงเกษตรมีอำนาจหน้าที่เกี่ยวกับการจัดควบคุม และส่งเสริมเกษตรกรรม ซึ่งในการส่งเสริมการเกษตรของประเทศให้เจริญก้าวหน้ายิ่งขึ้นนั้น
content: จำเป็นจะต้องอำนวยบริการและเผยแพร่วิชาหรือความรู้เกี่ยวกับการเกษตรแผนใหม่ให้ถึงตัวเกษตรกรโดยแพร่หลายและทั่วถึง เพื่อจะช่วยให้เกษตรกรสามารถเพิ่มผลผลิต เพื่อให้ผลิตผลในด้านการเกษตรมีปริมาณและคุณภาพตามต้องการของตลาด และเพื่อให้มีตลาดสำหรับจำหน่ายผลิตผลอันจะช่วยให้เกษตรกรมีรายได้และฐานะดีขึ้น
content: ซึ่งจะเป็นการช่วยส่งเสริมการเศรษฐกิจส่วนรวมให้มั่นคงยิ่งขึ้นด้วย ฉะนั้น เพื่อให้การส่งเสริมการเกษตรได้ผลตามความมุ่งหมายดังกล่าว สมควรจัดตั้งกรมส่งเสริมการเกษตรขึ้นในกระทรวงเกษตรจึงจำต้องแก้ไขเพิ่มเติมกฎหมายว่าด้วยการปรับปรุงกระทรวง ทบวง กรม
sectionNo: ฉบับที่ 5
content:  พระราชบัญญัติปรับปรุงกระทรวง ทบวง กรม (ฉบับที่ ๕) พ.ศ. ๒๕๑๑
content: หมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่รัฐธรรมนูญแห่งราชอาณาจักรไทยได้บัญญัติให้มีสภานิติบัญญัติเป็นสองสภา คือ วุฒิสภาและสภาผู้แทน และมีกรณีที่สภาทั้งสองจะต้องประชุมร่วมกันด้วย จึงสมควรยกเลิกสำนักงานเลขาธิการสภาผู้แทนราษฎรและจัดตั้งสำนักงานเลขาธิการรัฐสภาขึ้นแทน
content: เพื่อทำหน้าที่ทางธุรการของสภาดังกล่าวนั้น
sectionNo: ฉบับที่ 6
content: พระราชบัญญัติปรับปรุงกระทรวง ทบวง กรม (ฉบับที่ ๖) พ.ศ. ๒๕๑๔
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากพระราชบัญญัติสถาบันเทคโนโลยีพระจอมเกล้า พ.ศ. ๒๕๑๔ ให้รวมวิทยาลัยเทคนิคพระนครเหนือ วิทยาลัยโทรคมนาคม และวิทยาลัยเทคนิคธนบุรี ซึ่งสังกัดกรมอาชีวศึกษา กระทรวงศึกษาธิการ เข้าด้วยกัน แล้วจัดตั้งเป็นสถาบันการศึกษาเรียกว่า
content: “สถาบันเทคโนโลยีพระจอมเกล้า” และให้มีฐานะเป็นกรมในกระทรวงศึกษาธิการ จึงจำเป็นต้องตราพระราชบัญญัตินี้